Document ID: 32010L0070

DIREKTIVA KOMISIJE 2010/70/EU
z dne 28. oktobra 2010
o spremembi Direktive Sveta 91/414/EGS v zvezi z datumom prenehanja veljavnosti vključitve aktivne snovi karbendazim v Prilogo I
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1), in zlasti druge alineje drugega pododstavka člena 6(1) navedene direktive,
ob upoštevanju naslednjega:
(1)
Z Direktivo Komisije 2006/135/ES (2) je bil karbendazim vključen kot aktivna snov v Prilogo I k Direktivi 91/414/EGS. Ta vključitev poteče 31. decembra 2010.
(2)
Na zahtevo se lahko vključitev aktivne snovi podaljša za obdobje, ki ne presega 10 let. Komisija je 6. avgusta 2007 prejela tako zahtevo od prijavitelja glede podaljšanja vključitve za to snov.
(3)
Prijavitelj je zahtevek podprl s tehnično dokumentacijo, ki jo je 10. januarja 2008 predložil državi članici poročevalki, tj. Nemčiji. Nemčija je 27. julija 2009 predstavila osnutek poročila o ponovni oceni. Evropska agencija za varnost hrane je nato izvedla strokoven pregled, ki je bil zaključen 30. aprila 2010.
(4)
Ker postopka za podaljšanje ni mogoče končati pred datumom poteka veljavnosti za vključitev karbendazima in je bil zahtevek za podaljšanje vložen pravočasno, je treba v skladu z členom 5(5) Direktive 91/414/EGS odobriti podaljšanje za zaključek navedenega postopka.
(5)
Zato je primerno, da se Direktiva 91/414/EGS ustrezno spremeni.
(6)
Ukrepi, določeni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
V Prilogi I k Direktivi 91/414/EGS se v vrstici št. 149 (karbendazim (stereokemija ni navedena) št. CAS 10605-21-7 št. CIPAC 263) v šestem stolpcu (prenehanje veljavnosti vključitve), se datum „31. december 2010“ nadomesti z datumom „13. junij 2011“.
Člen 2
Države članice do najpozneje 31. decembra 2010 sprejmejo ter objavijo zakone in druge predpise, ki so potrebni za uskladitev s to direktivo. Komisiji nemudoma sporočijo besedilo navedenih predpisov in korelacijsko tabelo med navedenimi predpisi in to direktivo.
Ti predpisi se začnejo uporabljati s 1. januarjem 2011.
Države članice se v sprejetih odločbah sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 28. oktobra 2010

Labels: 1
10
20
0
3
6
12